โควิด-19  เป็นรักษา หายกลับบ้าน ผู้ป่วยรายใหม่ 16,533 คน เสียชีวิต 133 คน
เพจศูนย์ข้อมูลโควิด-19 รายงานจำนวนผู้ติดเชื้อโควิด-19 รายใหม่วันนี้ ( 28 ก.ค. 64) พบติดเชื้อ 16,533 คน แยกเป็นผู้ติดเชื้อในประเทศ 16,321 คน ติดเชื้อจากต่างประเทศ 10 คน และติดเชื้อจากเรือนจำ/ที่ต้องขัง 202 คน ทำให้จำนวนผู้ป่วยยืนยันสะสมระลอกใหม่ ตั้งแต่วันที่ 1 เมษายนที่ผ่านมา รวม 514,498 คน ขณะที่มีผู้หายป่วยกลับบ้านแล้วเพิ่มเติม 10,051 คน ยอดผู้หายป่วยสะสมรวม 333,268 คน ส่วนผู้เสียชีวิตวันนี้ 133 คน รวมสะสมเสียชีวิต 4,303 คน ส่วนภาพรวมการฉีดวัคซีนโควิด-19 ยอดสะสมใน 77 จังหวัด รวม 16,427,059 โดส จำนวนผู้ได้รับวัคซีนเข็มแรกสะสมรวม 12,714,312 คน และจำนวนผู้ได้รับวัคซีนเข็มที่สองสะสมรวม 3,712,747 คน เฉพาะวันที่ 27 ก.ค.วันเดียวยอดฉีดทั่วประเทศ 327,389 โดส จังหวัดที่พบผู้ติดเชื้อรายใหม่ในประเทศสูงสุดยังเป็นกรุงเทพมหานครวันนี้พบผู้ติดเชื้อ 3,997 คน รองลงมาคือ สมุทรสาคร 1,147 คน สมุทรปราการ 1,088 คน ชลบุรี 864 คน กาญจนบุรี 585 คน และนนทบุรี 520 คน ขณะที่ในวันนี้( 28 ก.ค.64) สถานการณ์โควิด-19 ทั่วโลก มียอดผู้ติดเชื้อเพิ่มขึ้นกว่า 5 แสน 7 หมื่นคน รวมมีผู้ติดเชื้อกว่า 195 ล้านคน ส่วนผู้เสียชีวิตทั่วโลกสะสมกว่า 4 ล้าน 1 แสนคน โดยประเทศที่มีผู้ติดเชื้อสูงสุดยังเป็น สหรัฐอเมริกา รองลงมาคือ อินเดีย และบราซิล ส่วนประเทศไทยอยู่ในอันดับที่ 45 ของโลก